b'\n_START_ARTICLE_\nRahapaja (televisiosarja)\n_START_SECTION_\nJuoni\n_START_PARAGRAPH_\nProfessori (\xc3\x81lvaro Morte) on ideoinut ry\xc3\xb6st\xc3\xb6n Espanjan Madridissa sijaitsevaan Kuninkaalliseen Rahapajaan. H\xc3\xa4n rekrytoi kahdeksan ihmist\xc3\xa4, ja ryhm\xc3\xa4 tekee iskun rahapajaan ja aikoo painaa miljardien edest\xc3\xa4 rahaa. Osallisena on panttivangit, joiden avulla rahapajaa voidaan pit\xc3\xa4\xc3\xa4 hallussa pidemm\xc3\xa4n aikaa. Jokaisella kahdeksalla rahapajan ry\xc3\xb6st\xc3\xa4j\xc3\xa4ll\xc3\xa4 on kaupungin nimi, Tokio (\xc3\x9arsula Corber\xc3\xb3), Moskova (Paco Tous), Berliini (Pedro Alonso), Nairobi (Alba Flores), Rio (Miguel Herr\xc3\xa1n), Denver (Jaime Lorente), Helsinki (Darco Peric) ja Oslo (Roberto Garcia Ruiz).  Lis\xc3\xa4ksi sarjan alussa ry\xc3\xb6st\xc3\xa4j\xc3\xa4t ovat pukeutuneet Salvarod Dalin klovnimaiseen kasvonaamioon, jottei heit\xc3\xa4 tunnistettaisi poliisin ja panttivankien toimesta._NEWLINE_Ry\xc3\xb6st\xc3\xb6\xc3\xa4 organisoi ja hallitsee rahapajan ulkopuolelta The Professor (\xc3\x81lvaro Morte). Poliisin puolelta isossa roolissa on komisario Raquel Murillo (Itziar Itu\xc3\xb1o) ja apulaiskomisario \xc3\x81ngel Rubio (Fernando Soto).\n_START_SECTION_\nMusiikki\n_START_PARAGRAPH_\n"Bella Ciao" on alun perin italialainen kappale, mutta se kirjoitettiin uudelleen useilla kielill\xc3\xa4. Kappaleesta tuli lopulta vastarintaliikkeen kappale Benito Mussolinin fasistipolitiikkaa vastaan. La Casa de Papel sarjassa yksi merkitt\xc3\xa4vimmist\xc3\xa4 kohtauksista on Professorin (Alvaro Morte) ja Berliinin (Pedro Alonso) kohtaus, jossa he laulavat yhdess\xc3\xa4 Bella Ciao kappaletta. Laulu soi my\xc3\xb6s muissa symbolisissa kohtauksissa.\n_START_SECTION_\nAlkuper\xc3\xa4inen sarja\n_START_PARAGRAPH_\nEspanjalaisella Antena 3 kanavalla esitettiin 15 jaksoa, ensimm\xc3\xa4inen jakso julkaistiin 2.5.2017.\n_START_SECTION_\nNetflixin levitys\n_START_PARAGRAPH_\nNetflix editoi sarjan kahteen tuotantokauteen ja 22 jaksoon tiivimp\xc3\xa4\xc3\xa4n muotoon. Kolmas tuotantokausi julkaistiin 19. hein\xc3\xa4kuuta 2019. Espanjankielinen sarja nousi Netflixin katsotuimmaksi ei-englanninkieliseksi tv-sarjaksi huhtikuussa 2018.'